open-index/open-wikipedia-markdown huggingface dataset:
יאסר זבירי

**מוחמד יאסר זבירי** (בערבית: **محمد ياسر زبيري**, בתעתיק מדויק: **מחמד יאסר זבירי**; נולד ב-23 בפברואר 2005 במרקש שבמרוקו) הוא כדורגלן מרוקאי המשחק בעמדת החלוץ בסטאד רן מליגת העל הצרפתית.

## קריירת מועדונים
זבירי גדל באקדמיית הכדורגל מוחמד השישי במרוקו, ובשנת 2024 החל לשחק בקבוצה הבוגרת של אוניון דה תוארכה במסגרת ליגת העל המרוקאית. הוא ערך 11 הופעות ליגה במדי המועדון, בהן הבקיע שלושה שערים.

ב-26 באוגוסט 2024 חתם על חוזה לארבע שנים בפמליקאו מליגת העל הפורטוגלית.

ב-2 בפברואר 2026 חתם זבירי על חוזה לשלוש שנים וחצי בסטאד רן מהליג 1.

## קריירה בין-לאומית
זבירי נכלל בסגל נבחרת מרוקו עד גיל 20 לטורניר גביע העולם עד גיל 20 בשנת 2025, וזכה עמה בטורניר. הוא ערך שבע הופעות בטורניר, בהן הבקיע חמישה שערים, כולל צמד שערים בניצחון 0–2 על נבחרת ארגנטינה במשחק הגמר, וסיים כמלך השערים של הטורניר יחד עם שלושה שחקנים נוספים. הוא זכה גם בתואר ה-Silver Ball של הטורניר.

## תארים
;נבחרת מרוקו עד גיל 20
* גביע העולם עד גיל 20 (1): 2025

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:כדורגלני פמליקאו
קטגוריה:כדורגלני סטאד רן
קטגוריה:מרוקאים שנולדו ב-2005
מבחן ויל סמית' אוכל ספגטי

[ממוזער|הסרטון המקורי ש[בינה מלאכותית יוצרת|נוצר על ידי בינה מלאכותית, אשר פורסם ב"רדיט"]]
**מבחן ויל סמית' אוכל ספגטי** (באנגלית: **Will Smith Eating Spaghetti**) הוא מדד (בוחן ביצועים) בלתי רשמי בקהילת הבינה המלאכותית, המשמש להערכת היכולות של מודלים גנרטיביים ליצירת וידאו  בהצגת פעולות אנושיות והבעות פנים באופן מציאותי.

מקורו של המבחן בסרטון שנוצר על ידי בינה מלאכותית בשנת 2023 והופץ ברשתות החברתיות, אשר הציג גרסה מונפשת באופן בלתי טבעי של השחקן ויל סמית' אוכל ספגטי. מאז, המבחן משמש כנקודת ייחוס לא רשמית להדגמת היכולות והמגבלות של תוכן וידאו שנוצר על ידי בינה מלאכותית.

## מקור
ב-23 במרץ 2023 שיתף משתמש ברדיט סרטון שנוצר על ידי בינה מלאכותית בשם "ויל סמית' אוכל ספגטי" ("Will Smith eating spaghetti"). הסרטון נוצר באמצעות כלי הטקסט-לווידאו של חברת "ModelScope".

הסרטון הציג גרסה מעוותת וסוריאליסטית של השחקן ויל סמית', שתווי פניו השתנו באופן בלתי צפוי ותנועות האכילה שלו נראו חריגות ובלתי-טבעיות. הסגנון החזותי החריג של הסרטון משך תשומת לב רבה, והוא זכה לשיתופים ולדיונים רבים ברשתות החברתיות.

## הפצה
הסרטון המקורי הפך לויראלי במהרה ועורר גל של פרודיות, חיקויים ופרשנויות מחודשות על ידי גולשים. בפברואר 2024, ויל סמית' עצמו התייחס לתופעה ופרסם סרטון פרודיה משלו באינסטגרם, שבו הוא חיקה את הקליפ שנוצר על ידי הבינה המלאכותית, בצירוף הכיתוב: "זה יוצא משליטה!"

## שימוש כמדד
[ממוזער| גרסה של [Veo 3 מבית גוגל]]
הנחיה ליצירת הסרטון – "ויל סמית' אוכל ספגטי" – הפכה למדד להערכת הריאליזם והקוהרנטיות של סרטוני בינה מלאכותית. ככל שמודלי השפה הגדולים התקדמו, מפתחים ומשתמשים אחרים החלו להשתמש במבחן זה כדי לזהות ולמדוד שיפורים בטכנולוגיה.

לדוגמה, במאי 2025, כלי יצירת הווידאו Veo 3 של חברת גוגל הפיק גרסה של המבחן שהציגה שיפורים משמעותיים בדיוק הפנים, שטף התנועה וסנכרון השמע. למרות ההתקדמות, צופים הבחינו באי-התאמות קלות, כגון אפקטים קוליים של פריכות (במקור: "crunches") שליוו את אכילת הספגטי, מה שהעיד על כך שהמודל עדיין לא הצליח לדמות את הצליל הפיזי של בליעת פסטה.

## ראו גם
* רשלנות AI
* דיפ-פייק
* מדיה סינתטית 
* סינתזת דמות אנושית 
* רשת עצבית גנרטיבית יריבה

## קישורים חיצוניים

## הערות שוליים

קטגוריה:ספגטי
קטגוריה:בינה מלאכותית
בין הרים ובין סלעים

**בין הרים ובין סלעים** הוא שיר ילדים עברי קצר שמקורו בשיר אהבה ביידיש מאת המשורר היהודי-אמריקאי יוסף רולניק. 

## תולדות השיר
השיר המקורי ביידיש הוא שיר אהבה ששרה אישה המחכה לאהובה, הצפוי להגיע ברכבת. חיבר אותו המשורר יוסף רולניק, שנולד ב-1879 בכפר ז'וכוביץ שבפלך מינסק של בלארוס, וב-1899 היגר לארצות הברית. השיר נדפס לראשונה בינואר 1908 בקובץ ספרותי בשם "די יוגענד" ("הנעורים"), שיצא אור בניו יורק. השיר נכלל, בגרסה שבה שונתה שורה אחת עקב ביקורת שנמתחה עליה, בקובץ שיריו של רולניק, "אויפֿן זאַמדיקן וועג" ("בדרך החולית"), שיצא לאור ב-1911. ברטה קלינג הלחינה את השיר, שהפך לפופולרי.

לארץ ישראל הגיע השיר עם גדוד 39 של קלעי המלך, שהגיע לארץ ישראל בסוף מלחמת העולם הראשונה, ורוב חייליו היו מקרב יהדות ארצות הברית.

שמעון דוד יפה תרגם את השיר לעברית, תרגום שניכרת בו השפעת "שיר השירים", ושני בתיו הראשונים הם:

גננות בירושלים הוציאו מהשיר את הבית השני שלו, שינו מעט מאוד את מילותיו והפכו אותו לשיר ריקוד במעגל בנוסח הנפוץ כיום:

הקשר בין שתי השורות של שיר הילדים אינו מובן מתוך שיר הילדים עצמו, הוא מובן רק מתוך קריאת שיר האהבה המקורי שממנו נגזר שיר הילדים.

## קישורים חיצוניים
* 
* 
* 
* 

## הערות שוליים

קטגוריה:שירי ילדים
פופ בארו

**מידלטון פופ בארו** (באנגלית: **Middleton Pope Barrow**; 1 באוגוסט 1839 – 23 בדצמבר 1903) היה פוליטיקאי אמריקאי, אשר כיהן כחבר הסנאט של ארצות הברית מטעם ג'ורג'יה.

## ביוגרפיה
בארו נולד ב-1 באוגוסט 1839 סמוך לאנטיוכיה שבמחוז אוגלתורפ, ג'ורג'יה. הוא למד באקדמיה פרטית, ולאחר מכן סיים לימודי תואר ראשון באוניברסיטת ג'ורג'יה (UGA) שבאת'נס בשנת 1859. בשנת 1860 השלים את לימודיו בבית הספר למשפטים של האוניברסיטה, התקבל ללשכת עורכי הדין באותה שנה, והחל לעסוק בעריכת דין באת'נס.

במהלך מלחמת האזרחים האמריקאית הצטרף לשירות הקונפדרציה בשנת 1861, ושירת לכל אורך המלחמה. לאחר סיומה חזר לעסוק בעריכת דין, ובשנת 1877 היה חבר בוועידה החוקתית של מדינת ג'ורג'יה.

בארו כיהן כחבר בית הנבחרים של ג'ורג'יה בשנים 1880–1881, ובשנת 1882 נבחר לסנאט של ארצות הברית מטעם המפלגה הדמוקרטית כדי למלא את מקומו של הסנאטור בנג'מין ה. היל שנפטר. הוא כיהן בתפקיד מ־15 בנובמבר 1882 ועד 3 במרץ 1883, ולא התמודד לכהונה נוספת. לאחר מכן שב לעסוק בעריכת דין באת'נס.

ב־6 בינואר 1902 מונה לשופט במעגל השיפוטי המזרחי של ג'ורג'יה, תפקיד שבו כיהן עד מותו. הוא נפטר בסוואנה שבג'ורג'יה, ב-23 בדצמבר 1903, ונקבר בבית קברות פרטי שבאחוזת משפחתו במחוז אוגלתורפ.

בארו היה נינו של וילסון למפקין, שכיהן כסנאטור וכמושל ג'ורג'יה, של חבר בית הנבחרים של ארצות הברית . אחיו הצעיר, דייוויד קרנשאו בארו הבן, כיהן כקנצלר אוניברסיטת ג'ורג'יה בשנים 1906–1925, בעוד שבארו עצמו שימש נאמן האוניברסיטה בשנים 1872–1889.

בנו של בארו, קרייג, היה רופא ידוע בג'ורג'יה.

## קישורים חיצוניים

* 
* 

קטגוריה:אמריקאים ילידי ג'ורג'יה
קטגוריה:בוגרי אוניברסיטת ג'ורג'יה
קטגוריה:חברי הסנאט של ארצות הברית מג'ורג'יה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1839
קטגוריה:אמריקאים שנפטרו ב-1903
טריפנילפוספין

**טריפנילפוספין** הוא תרכובת אורגנו-זרחנית נפוצה בעלת הנוסחה P(C6H5)3, המקוצרת לעיתים קרובות ל-PPh3 או Ph3P. זוהי תרכובת רב-תכליתית הנמצאת בשימוש נרחב כריאגנט בסינתזה אורגנית וכליגנד לקומפלקסים של מתכות מעבר, כולל כאלה המשמשים כזרזים בכימיה אורגנו-מתכתית. PPh3 קיים כגבישים חסרי צבע, יציבים יחסית באוויר בטמפרטורת החדר. הוא מתמוסס בממסים אורגניים לא קוטביים כמו בנזן ודיאתיל אתר.

## הכנה ומבנה
ניתן להכין טריפנילפוספין במעבדה על ידי טיפול בזרחן טריכלוריד עם פנילמגנזיום ברומיד או פנילליתיום. הסינתזה התעשייתית כוללת תגובה בין זרחן טריכלוריד, כלורובנזן ונתרן:

: PCl3 + 3 PhCl + 6 Na → PPh3 + 6 NaCl

טריפנילפוספין מתגבש במודיפיקציה טריקלינית ומונוקלינית. בשני המקרים, המולקולה מאמצת מבנה פירמידה עם סידור דמוי מדחף של שלוש קבוצות הפניל.

## קישורים חיצוניים

## הערות שוליים

קטגוריה:תרכובות אורגניות
לוקא מישאל

**לוקא מישאל** (בצרפתית: **Lucas Michal**; נולד ב-22 ביוני 2005 בבור-לה-רן שבצרפת) הוא כדורגלן צרפתי המשחק בעמדת קשר הכנף בקבוצת מץ מליגת העל הצרפתית, בהשאלה ממונקו.

## קריירת מועדונים
מישאל גדל במחלקות הנוער של US איברי, פריז, US טורסי ומונקו. ב-24 במאי 2023 חתם על חוזה מקצועני ראשון במונקו, עד לשנת 2026. ב-19 במאי 2024 ערך את הופעת הבכורה שלו בקבוצה הבוגרת של המועדון, בניצחון 0–4 על נאנט במסגרת המחזור ה-34 והאחרון בליגת העל הצרפתית לעונת 2023/2024. ב-21 בינואר 2025 ערך את הופעת הבכורה שלו בליגת האלופות, בניצחון 0–1 על אסטון וילה במסגרת שלב הליגה לעונת 2024/2025.

ב-2 בפברואר 2026 הושאל מישאל למץ עד לתום העונה.

## קריירה בין-לאומית
מישאל נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2025, וערך שבע הופעות בטורניר, בהן הבקיע חמישה שערים, וסיים כמלך השערים של הטורניר יחד עם שלושה שחקנים נוספים. הוא זכה גם בתואר ה-Bronze Boot של הטורניר.
## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני מץ
קטגוריה:צרפתים שנולדו ב-2005
רודריגו פאס פריירה

**רודריגו פאס פריירה** (בספרדית: **Rodrigo Paz Pereira**; נולד ב-22 בספטמבר 1967) הוא פוליטיקאי בוליביאני, אשר מכהן כנשיא בוליביה מאז 8 בנובמבר 2025. מנובמבר 2020 עד מינויו לנשיא כיהן פאס כסנאטור. בין השנים 2015 ל-2020 כיהן כראש עיריית טריחה, ובין השנים 2002 ל-2010 כחבר בית הנבחרים, כמייצג את תנועת השמאל המהפכנית (MIR)  שייסד אביו, הנשיא לשעבר חיימה פאס סמורה 

## ביוגרפיה
פאס, שנולד בספרד במהלך גלותו של אביו, סיים את לימודיו באמריקן יוניברסיטי והצטרף לממשלתו של הוגו בנסר  בתפקידים דיפלומטיים שונים. הוא נבחר לראשונה לבית הנבחרים בבחירות 2002 מטעם מפלגת MIR של אביו, וכיהן שם עד 2010. לאחר פירוק המפלגה נכנס פאס לפוליטיקה המקומית, וכיהן כנשיא מועצת עיריית טריחה בין השנים 2010 ל-2015 וכראש עיריית טריחה בין השנים 2015 ל-2020. בשנת 2020 נבחר לסנאט מטעם רשימת הקהילה האזרחית . בבחירות הכלליות בבוליביה בשנת 2025, התמודד כמועמד לנשיאות מטעם המפלגה הנוצרית-דמוקרטית . הוא ניצח את הנשיא לשעבר חורחה קירוגה  בסיבוב השני.

## עמדותיו

פאס תומך בישראל, ועם היבחרו הודיע כי יחדש את היחסים עימה, שנותקו בתחילת מלחמת חרבות ברזל. הוא גם הודיע על חידוש היחסים עם ארצות הברית.

## קישורים חיצוניים

## הערות שוליים

קטגוריה:בוגרי אמריקן יוניברסיטי
קטגוריה:נשיאי בוליביה
קטגוריה:ילדי מנהיגי מדינות
קטגוריה:2025 באמריקה הדרומית
קטגוריה:ילידי 1967
ריאגנט אורגנו-ליתיום

שמאל|ממוזער|267x267 פיקסלים|אגרגט ''sec-''בוטילליתיום שבו כל אחת מארבע קבוצות ''sec-''בוטיל קשורה לפאה אחת של הטטרהדרון שנוצר מארבעה אטומי ליתיום.**ריאגנטי אורגנו-ליתיום** הם אוסף של תרכובות אורגנו-ליתיום הנמצאות בשימוש נרחב בסינתזה אורגנית ובכימיה פולימרית. ריאגנטים אלה משמשים להעברת הקבוצה האורגנית או אטום הליתיום לסובסטרטים מגוונים, בדרך כלל באמצעות סיפוח נוקלאופילי או דה-פרוטונציה פשוטה. ריאגנטי אורגנו-ליתיום משמשים בתעשייה כמחוללי תהליכי פילמור אניוניים, מה שמוביל לייצור אלסטומרים שונים.

## היסטוריה והתפתחות
מחקרים חלוציים על ריאגנטי אורגנו-ליתיום החלו בשנות ה-30 של המאה ה-20 והתפרסמו בידי קרל ציגלר, גאורג ויטיג והנרי גילמן. בהשוואה לריאגנטי גריניאר, ריאגנטים של אורגנו-ליתיום יכולים לעיתים קרובות לבצע את אותן תגובות עם קצב גבוה יותר ותפוקות גבוהות יותר, כמו במקרה של מטאלציה. מאז, ריאגנטים של אורגנו-ליתיום הם בעלי שימוש נפוץ יותר מריאגנטי גריניאר.

## טיפול
תרכובות אורגנו-ליתיום הן צורונים בעלי ריאקטיביות גבוהה ודורשות טכניקות טיפול מיוחדות. הן לרוב קורוזיביות, דליקות, ולפעמים פירופוריות (הצתה ספונטנית בחשיפה לאוויר או לחות). ריאגנטים של אלקילליתיום יכולים גם לעבור פירוק תרמי ליצירת צורונים אלקיליים מתאימים וליתיום הידריד. ריאגנטי אורגנו-ליתיום מאוחסנים בדרך כלל מתחת ל-10 מעלות צלזיוס. התגובות מתבצעות באמצעות טכניקות ללא אוויר. ריכוז הריאגנטים של אלקילליתיום נקבע לעיתים קרובות על ידי טיטור.

ריאגנטי אורגנו-ליתיום מגיבים, לעיתים קרובות באיטיות, עם אתרים, אשר בכל זאת משמשים לעיתים קרובות כממסים.

## ראו גם
* ריאגנט גרינאר
## קישורים חיצוניים

## הערות שוליים

קטגוריה:ליתיום: תרכובות
קטגוריה:כימיה אורגנו-מתכתית
נבחרת פרגוואי בכדורגל עד גיל 23

**נבחרת פרגוואי בכדורגל עד גיל 23** מייצגת את פרגוואי בתחרויות כדורגל של המשחקים האולימפיים. בנוסף לכך היא משחקת במשחקים פאן-אמריקאיים.

## היסטוריה
נבחרת פרגוואי בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה. נבחרת פרגוואי העפילה משחקים.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 2004 - קרלוס גמארה, חוליו סיזר אנסיקו, חוסה קרדוסו
* 2024 - גטיטו פרננדס, פביאן בלבואנה, אנחל קרדוסו לוסנה

## משחקים הפאן-אמריקאיים
תחרות כדורגל במשחקים הפאן-אמריקאיים מיועדת לנבחרות עד גיל 23 החל משנת 1995. הנבחרת העפילה למשחקים פעמיים.

* 2003 - שלב הבתים
* 2015 - שלב הבתים

## קישורים חיצוניים
* נתונים מאתר transfermarkt
* נתונים מאתר globalsport
* נתונים מאתר worldfootball

פרגוואי
קטגוריה:פרגוואי: כדורגל
אבולושן (2025)

**אבולושן (2025)** היה אחד מאירועי השלם וצפה של ארגון ההיאבקות האמריקאי, ה-WWE. האירוע היה אירוע האבולושן השני בסדרת אירועי אבולושן והוא נערך ביום ראשון, 13 ביולי 2025 בסטייט פארם ארנה שבאטלנטה, ג'ורג'יה. האירוע כלל את שלושת המותגים (Raw, סמאקדאון ו-NXT). זה היה אירוע האבולושן הראשון ששודר בפעם הראשונה בנטפליקס באופן בינלאומי ובשירות הזרמת המדיה Peacock ברחבי ארצות הברית, וכן אירוע האבולושן הראשון מאז המופע המקורי, שהתקיים בשנת 2018, שבע שנים קודם לכן.

שבעה קרבות התנהלו באירוע. בקרב המרכזי, נעמי ניצחה את ריאה ריפלי ואת האלופה המגנה איאו סקיי וזכתה באליפות הנשים העולמית של Raw; במקור, הקרב תוכנן כקרב יחידים בין סקיי לריפלי, אך נעמי מימשה את חוזה הכסף בבנק שלה במהלך הקרב, מה שהפך אותו לקרב משולש. מוקדם יותר באירוע, נעמי הפסידה בקרב ללא חוקים לג'ייד קרגיל, כשביאנקה בלאייר שימשה כשופטת המיוחדת. עוד ברשימת הקרבות, טיפאני סטרטון ניצחה את טריש סטרטוס, חברת היכל התהילה של ה-WWE ושמרה על אליפות הנשים של ה-WWE של סמאקדאון, בקי לינץ' ניצחה את ליירה ולקיריה וביילי בקרב משולש ושמרה על אליפות הנשים הבין-יבשתית של ה-WWE של Raw, ג'ייסי ג'יין ניצחה את ג'ורדיין גרייס ושמרה על אליפות הנשים של NXT, וסטפני ואקר מ-Raw ניצחה בקרב הבאטל רויאל של האירוע, שזיכה אותה בקרב על אליפות נשים. הקרב הזה היה אמור להתקיים באירוע Clash in Paris, אך נדחה לרסלפלוזה.

## תוצאות

## קישורים חיצוניים
* 

## הערות שוליים

קטגוריה:היאבקות מקצועית
כרית מחטים

ממוזער|כרית מחטים מוצמדת ליד
**כרית מחטים** או **כרית סיכות** היא כרית קטנה המשמשת לתקיעת מחטים, סיכות וסיכות תפירה בעת העבודה, כדי לשמור עליהן מאורגנות ונגישות. כריות מחטים עשויות בדרך כלל מבד צפוף וממולאות בחומר המאפשר למחטים להינעץ ולהישאר יציבות, כמו צמר, נסורת, או סיבי פוליאסטר.

## שימושים
כרית המחטים נועדה לשמור על הסיכות והמחטים בצורה מסודרת ובטוחה, למנוע אובדן או פציעה, ולהקל על עבודת התפירה. לעיתים כרית המחטים מוצמדת ליד המשתמש באמצעות רצועת גומי או סקוץ', כדי שתהיה נגישה במהלך התפירה.

## סוגים
טקסט=כרית סיכות בצורת עגבנייה|ממוזער|כרית סיכות בצורת עגבנייהישנם סוגים שונים של כריות מחטים, למשל:
* כריות עגולות מסורתיות – לעיתים מעוצבות בצורת עגבנייה או פרי אחר.
* כריות בעיצובים דקורטיביים – לבבות, חיות, דמויות או צורות גאומטריות.
* כריות מחטים תעשייתיות – גדולות ויציבות, לשימוש במתפרות ובסטודיו.
* כריות מגנטיות – שבהן המחטים נצמדות באמצעות מגנט פנימי.

## היסטוריה
מקור כריות המחטים באירופה של המאה ה־15, שם שימשו גם כחפצי נוי. בתקופה הוויקטוריאנית במאה ה־19 הפכו לפריט נפוץ בערכות תפירה ביתיות, ולעיתים שולבו בהן רקמות, תחרה ואלמנטים דקורטיביים. עם התפתחות התעשייה, יוצרו כריות מחטים ממגוון חומרים ועוצבו בסגנונות שונים בהתאם לאופנה.

## בתרבות
בתרבויות שונות נקשרה כרית המחטים לאמונות עממיות של מזל והגנה. בעיצוב הוויקטוריאני נחשבה גם לפריט קישוט, ולעיתים ניתנה כמתנה בעבודת יד. כיום היא נחשבת לאביזר בסיסי בתפירה וביצירה אמנותית.

## קישורים חיצוניים

## הערות שוליים

קטגוריה:אביזרי אופנה
קטגוריה:מלאכת יד
קטגוריה:כלי תפירה
עות'מאן מעמא

**עות'מאן מעמא** (בצרפתית: **Othmane Maamma**, בערבית: **عثمان معما**, בתעתיק מדויק: **עת'מאן מעמא**; נולד ב-6 באוקטובר 2005 באלס שבצרפת) הוא כדורגלן מרוקאי-צרפתי המשחק בעמדת קשר הכנף בקבוצת ווטפורד מהפוטבול ליג צ'מפיונשיפ.

## קריירת מועדונים
מעמא גדל במחלקות הנוער של גזלק ספורטיף גרדואה, ארל ומונפלייה. בשנת 2022 החל לשחק בקבוצת המילואים של מונפלייה. ב-12 במאי 2024 ערך את הופעת הבכורה שלו בקבוצה הראשונה של המועדון, בהפסד 0–2 למונקו במסגרת המחזור ה-33 בליגת העל הצרפתית לעונת 2023/2024. ב-19 במאי הבקיע את שער הבכורה שלו בנבחרת, בתיקו 2-2 נגד לאנס במסגרת המחזור ה-34 בליגה. בסך הכל ערך 14 הופעות ליגה במדי המועדון, בהן הבקיע שני שערים.

ב-11 ביולי 2025 חתם על חוזה לארבע שנים בווטפורד מהפוטבול ליג צ'מפיונשיפ.

## קריירה בין-לאומית
מעמא נכלל בסגל נבחרת מרוקו עד גיל 20 לטורניר גביע העולם עד גיל 20 בשנת 2025, וזכה עמה בטורניר. הוא ערך שבע הופעות בטורניר, בהן הבקיע שער אחד. הוא זכה גם בתואר השחקן המצטיין של הטורניר.

## תארים
;נבחרת מרוקו עד גיל 20
* גביע העולם עד גיל 20 (1): 2025

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונפלייה
קטגוריה:כדורגלני ווטפורד
קטגוריה:מרוקאים שנולדו ב-2005
קטגוריה:צרפתים שנולדו ב-2005
סעד אל-חדאד

**סעד אל-חדאד** (באיטלקית: **Saad El Haddad**, בערבית: **سعد الحداد**, בתעתיק מדויק: **סעד אלחדאד**; נולד ב-24 ביולי 2005 במרוקו) הוא כדורגלן מרוקאי-איטלקי המשחק בעמדת הקשר ההתקפי בקבוצת ונציה מהסרייה ב'.

## קריירת מועדונים
אל-חדאד גדל במחלקות הנוער של קייבו ורונה, מונצה וונציה. ב-27 ביוני 2024 חתם על חוזה מקצועני ראשון בוונציה. ב-11 באוגוסט ערך את הופעת הבכורה שלו במועדון, בהפסד 1–3 לברשה במסגרת הסיבוב הראשון של קופה איטליה לעונת , בו בישל את שערה היחיד של קבוצתו. ב-30 באוגוסט ערך את הופעת הבכורה שלו בסרייה א', בהפסד 0–1 לטורינו במסגרת המחזור השלישי לעונת 2024/2025. הוא ערך שלוש הופעות ליגה בעונה זו, שהסתיימה בירידתה של ונציה לסרייה ב'.

## קריירה בין-לאומית
אל-חדאד רשאי לייצג ברמה הבין-לאומית את איטליה או את מרוקו.

הוא נכלל בסגל נבחרת מרוקו עד גיל 20 לטורניר גביע העולם עד גיל 20 בשנת 2025, וזכה עמה בטורניר. הוא ערך שבע הופעות בטורניר.

## תארים
;נבחרת מרוקו עד גיל 20
* גביע העולם עד גיל 20 (1): 2025

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני ונציה
קטגוריה:מרוקאים שנולדו ב-2005
קטגוריה:איטלקים שנולדו ב-2005
12 שעות באוקטובר

**12 שעות באוקטובר** (באנגלית: **12 Hours in October**) הוא סרט דרמה ישראלי-אמריקאי, המבוסס על סיפורים אמיתיים שאירעו במתקפת הטרור של חמאס בשבעה באוקטובר 2023.

הסרט הוא הפקה משותפת של גורמים אמריקאיים וישראלים. המפיקים הם יואב גרוס ודני איי והתסריט נכתב על ידי קוסטה קונדילופולוס.

## רקע

## הפקת הסרט
באוקטובר 2024 הודיעה חברת ההפצה וההפקה הבינלאומית סרטי ליונסגייט כי רכשה זכויות הפצה בלעדיות לסרט שנכתב בהשראת טבח שבעה באוקטובר.

בינואר 2025 פורסם שהבמאי והשחקן הישראלי-אמריקאי דני איי נמצא בעיצומן של העבודה על סרט דרמה בשם "12 שעות באוקטובר", אשר מציג סיפורים שונים של אנשים במהלך השבת השחורה.

## עלילה
עלילת הסרט מתרחשת בטווח השעות 6:29 עד 18:29 של השבת השחורה, אך אינו נשען ישירות על סיפורים אמיתיים מסוימים.

העלילה מוצגת מארבע זוויות שונות של:

* בליינית בפסטיבל הנובה
* אמא מקיבוץ באזור עוטף עזה
* שוטר ישראלי
* איש חמאס

## שחקנים
* מונטנה טאקר
* יעקב זדה-דניאל
* דורון בן-דוד
* הרצל טובי
* הדר שטרית
* עדי הימלבלוי

## קישורים חיצוניים

## הערות שוליים

קטגוריה:אלימות מינית
קטגוריה:הטבח בפסטיבל נובה בתרבות
קטגוריה:החטופים הישראלים ברצועת עזה במלחמת חרבות ברזל
קטגוריה:טבח שבעה באוקטובר
קטגוריה:סרטי 2025
ג'קסון מורטון

**ג'קסון מורטון** (באנגלית: **Jackson Morton**; 10 באוגוסט 1794 – 20 בנובמבר 1874) היה פוליטיקאי אמריקאי, חבר המפלגה הוויגית, שכיהן כחבר הסנאט של ארצות הברית מטעם מדינת פלורידה בשנים 1849–1855. לאחר מכן כיהן גם כנציג פלורידה בקונגרס הזמני של מדינות הקונפדרציה בשנים 1861–1862.

## ביוגרפיה
### ראשית חייו והשכלה
מורטון נולד ב-10 באוגוסט 1794 במחוז ספוטסילבניה, וירג'יניה. הוא היה אחיו של , חבר בית הנבחרים של ארצות הברית מווירג'יניה. הוא למד בקולג' וושינגטון (כיום אוניברסיטת וושינגטון ולי) ובמכללת ויליאם ומרי. בשנת 1820 עבר למחוז סנטה רוזה שבפלורידה, שם עסק בתעשיית העץ.

### קריירה פוליטית
בשנת 1836 נבחר מורטון לחבר במועצת המחוקקים הטריטוריאלית של פלורידה, וכיהן כנשיאה בשנת 1837. בשנת 1838 כיהן כנציג בוועידה החוקתית שגיבשה את חוקת פלורידה הראשונה. בין השנים 1841–1845 שירת כסוכן של הצי האמריקאי בפנסקולה. בשנת 1848 היה אלקטור לנשיאות מטעם המפלגה הוויגית, ובאותה שנה נבחר לסנאט של ארצות הברית. הוא כיהן שם בין השנים 1849–1855, ולאחר סיום כהונתו חזר לעסוק בעסקי העץ.

עם החרפת המחלוקת בין מדינות הצפון והדרום סביב סוגיית העבדות, הפך מורטון לדמות פעילה בהקמת מדינות הקונפדרציה. ב־30 בנובמבר 1860 נבחר לייצג את מחוז סנטה רוזה בוועידת הפרישה של פלורידה בטלהאסי. ב־7 בינואר 1861 מונה לחבר בוועדה בת 12 חברים שתפקידה היה להכין את "חוק הפרישה" של פלורידה מארצות הברית. מורטון וחברו ג'ורג' טליאפרו וורד ביקשו לתקן את החוק כך שפלורידה לא תפרוש אלא אם ג'ורג'יה ואלבמה תפרושנה גם כן, וכן שיידרש אישור עממי לחוק — אך הצעתם נדחתה ב־8 בינואר 1861. יומיים לאחר מכן, ב־10 בינואר, הצביע מורטון בעד הפרישה, ובתוצאה של 62–7 הפכה פלורידה למדינה השלישית שפרשה מארצות הברית.

ב־17 בינואר 1861 מונה מורטון לנציג ועידת מונטגומרי, שנועדה להקים ממשל זמני לקונפדרציה. ב־4 בפברואר 1861 התכנסו הצירים וערכו את החוקה הזמנית של מדינות הקונפדרציה, שנחתמה על ידי מורטון ושאר הצירים ארבעה ימים מאוחר יותר. משתתפי הוועידה הפכו לחברי הקונגרס הזמני של מדינות הקונפדרציה. מורטון כיהן בו לכל תקופת קיומו, ובחודש שלאחר מכן חתם גם על החוקה הקבועה של הקונפדרציה. מורטון ו היו שני האנשים היחידים שייצגו את פלורידה הן בקונגרס של ארצות הברית והן בקונגרס של מדינות הקונפדרציה.

### בערוב ימיו ומותו
לאחר סיום פעילותו הפוליטית שב מורטון לביתו במחוז סנטה רוזה, שם נפטר באחוזתו "מורטוניה" ב־22 בנובמבר 1874. הוא נקבר בבית קברות פרטי שבשטח האחוזה.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:בוגרי מכללת ויליאם ומרי
קטגוריה:בוגרי אוניברסיטת וושינגטון ולי
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית מפלורידה
קטגוריה:אמריקאים שנולדו ב-1794
קטגוריה:אמריקאים שנפטרו ב-1874
פיוניר 1

**פיוניר 1** (באנגלית: **Pioneer 1**, ידועה גם בשם **Able 2**) הייתה גשושית אמריקאית, הראשונה תחת חסות נאס"א, ששוגרה באמצעות Thor-Able ב-11 באוקטובר 1958. היא נועדה להיכנס למסלול ירחי ולבצע מדידות מדעיות, אך עקב טעות בניווט לא הצליחה להגיע למסלול ירח והושמדה עם כניסתה חזרה לאטמוספירה של כדור הארץ. הטיסה, שנמשכה 43 שעות והגיעה לשיא גובה של 113,800 ק"מ, הייתה השנייה והמצליחה ביותר מבין שלוש גשושיות Thor-Able.

## עיצוב החללית
ממוזער|פיוניר 1 על משגרה
פיוניר 1 נבנתה על ידי חברת Space Technology Laboratories, חטיבה של Ramo-Wooldridge (לימים TRW Inc). היא כללה גליל מרכזי בקוטר של כ־74 ס"מ, עם שני חרוטים קטומים בצדדיו. אורכה הכולל היה כ־76 ס"מ. בקצה החרוט התחתון מוקם מנוע דחף מוצק במשקל 11 ק"ג ששימש למבנה הראשי, ובקצה העליון הותקנו שמונה מנועי תיקון קטנים היקפיים. מהחלק העליון בלטה אנטנת דיפול מגנטית. המבנה היה עשוי פלסטיק למינציה, ומשקלה הכולל לאחר הפרדת השלב השלישי עמד על 34.2 ק"ג.

משגר Thor-Able היה בן שלושה שלבים: שלב ראשון מבוסס טיל Thor של חיל האוויר (דחף של כ־69,400 ק"ג), שלב שני מבוסס מנוע דלק נוזלי מדגם Vanguard (כ־3,400 ק"ג דחף), ושלב שלישי מוצק מדגם Vanguard עם דחף כולל של 116,500 ליברות-שנייה.

מערכת הכלים המדעיים שקלה 17.8 ק"ג וכללה מערכת טלוויזיה אינפרה-אדומה לסריקת פני הירח, מד קרינה (Ionization Chamber), חיישן מיקרומטאוריטים, מגנומטר מדגם Spin-Coil, ונגדי חום למדידת תנאי הטמפרטורה. מקור האנרגיה היה סוללות ניקל-קדמיום להפעלת המנועים, סוללות כסף-תחמוצת לטלוויזיה, וסוללות כספית למעגלים האחרים. השידור נעשה בתדר 108.06 מגה-הרץ בהספק 300 מיליוואט לשידור טלמטריה ודופלר, וב-50 ואט לשידור טלוויזיה. החללית יוצבה בסיבוב עצמי של 1.8 סיבובים לשנייה.

## המשימה
ממוזער|דגם משוחזר של פיוניר 1
לאחר כישלון פיוניר 0 באוגוסט 1958, שוגרה פיוניר 1 בהצלחה ב-11 באוקטובר 1958, אך מערכת ההנחיה הובילה את הטיל בזווית גבוהה מדי, מה שגרם להפסקת השלב השני מוקדם מדי ולמהירות חסרה. למרות ניסיונות לתקן את המסלול, הגשושית לא הצליחה להגיע לירח ונכנסה למסלול תת־מסלולי גבוה במיוחד. בשל תנאי טמפרטורה חריגים, מערכת ההצתה של המנוע המוצק כשלה, והגשושית חזרה לאטמוספירה לאחר שהגיעה לשיא של 113,800 ק"מ.

השידור נמשך כ-43 שעות, עד שנכנסה לאטמוספירה מעל האוקיינוס השקט ב-13 באוקטובר 1958 בשעה 03:46 GMT. עם זאת, הוחזרו נתונים מדעיים חשובים, שכללו מדידות על חגורות הקרינה של כדור הארץ, תנודות מגנטיות בין-פלנטריות, וריכוז המיקרומטאוריטים בחלל.

## ראו גם
תוכנית פיוניר

## קישורים חיצוניים

* סרט תיעודי על תוכנית החלל האמריקאית 1958 (כולל פיוניר 0–3) ב-YouTube
* ארכיון מסמכי Space Technology Laboratories
* אתר Historic Spacecraft

## הערות שוליים

קטגוריה:גשושיות אמריקאיות
ג'יימס וסטקוט

**ג'יימס דיימנט וסטקוט הבן** (באנגלית: ****; 10 במאי 1802 – 19 בינואר 1880) היה פוליטיקאי אמריקאי מהמפלגה הדמוקרטית, שכיהן כסנאטור הראשון מטעם פלורידה בין השנים 1845–1849.

## ביוגרפיה
### ראשית חייו
וסטקוט נולד ב-10 במאי 1802 בעיר אלכסנדריה שבמחוז קולומביה (כיום וירג'יניה), בתקופה שבה אביו, ג'יימס האב, עבר מעיסוקו כעיתונאי לפוליטיקה. סבו היה קפטן בצבא הקונטיננטלי במלחמת העצמאות האמריקאית. בילדותו עברה משפחתו לניו ג'רזי, שם ביסס אביו קריירה פוליטית כחבר האספה המדינתית וכמזכיר המדינה (מדינות ארצות הברית) של ניו ג'רזי בין השנים 1830–1840.

ג'יימס הבן נישא לרבקה בייקון סיבלי ב־7 באוגוסט 1821. הוא למד משפטים, התקבל ללשכת עורכי הדין בגיל צעיר, וב־1830 עבר לטריטוריית פלורידה. הנשיא אנדרו ג'קסון מינה אותו למזכיר הטריטוריה — תפקיד שכלל לעיתים גם מילוי מקום המושל בהיעדרו, וכל זאת בעודו בן כ־30 בלבד.

### הדו-קרב
בשנת 1832 הסתכסך וסטקוט עם עורך דין מקנטקי בשם תומאס בלטזל, שנודע בקוצר רוחו. בלטזל אתגר את וסטקוט לדו-קרב, והשניים נפגשו סמוך לגבול עם אלבמה ב־25 בספטמבר. לאחר חילופי האש, וסטקוט נפצע אך שרד, בעוד בלטזל יצא ללא פגע ואף הפך לימים לנשיא בית המשפט העליון של פלורידה. סיבת הדו-קרב לא הוזכרה במסמכים הרשמיים.

### הקמת המדינה
וסטקוט כיהן כמזכיר הטריטוריה וכחבר במועצה המחוקקת של פלורידה עד 1834, ולאחר מכן כתובע הכללי של המחוז המרכזי בטריטוריה עד 1836. הוא שב לזירה הפוליטית כחבר בוועידה החוקתית שנועדה להכין את חוקת המדינה לקראת קבלתה לאיחוד. כאשר נוסחה חוקת פלורידה הראשונה בשנת 1838, חתימתו של וסטקוט הופיעה עליה — לצד חתימתו של יריבו לשעבר, תומאס בלטזל. שבע שנים מאוחר יותר, עם אישור החוקה, התקבלה פלורידה רשמית לארצות הברית.

### כהונה בסנאט
עם הצטרפות פלורידה לאיחוד בשנת 1845, התמודד וסטקוט על מושב בסנאט של ארצות הברית ונבחר לתפקיד. יחד עם הדמוקרטי דייוויד לוי יולי, הפך לאחד משני הסנאטורים הראשונים של המדינה. בהגרלה שנערכה ביניהם נקבע כי וסטקוט ישויך לקבוצה 3 ויולי לקבוצה 1, כך שכהונתו של וסטקוט תהיה קצרה יותר — ארבע שנים בלבד.

במהלך כהונתו החזיק בתפקיד יושב ראש ועדת הטריטוריות ויו"ר ועדת הפטנטים ומשרד הפטנטים. הוא לא התמודד לכהונה נוספת בבחירות 1848.

בשנת 2022 דווח בעיתון וושינגטון פוסט כי וסטקוט היה אחד מ־1,800 חברי הקונגרס של ארצות הברית שהיו בעלי עבדים במהלך חייהם.

### לאחר הסנאט
כהונתו של וסטקוט הסתיימה בשנת 1849, וב־1850 עבר לניו יורק, שם עסק בעריכת דין עד 1862. באותה שנה עבר לקנדה, שם חי עד מותו במונטריאול ב-19 בינואר 1880.

שמו של וסטקוט נותר בולט בזירה הציבורית של פלורידה בזכות בנו, גם הוא בשם , שכיהן כחבר בית הנבחרים של פלורידה, התובע הכללי של המדינה, שופט בית המשפט העליון של פלורידה, וקפטן בצבא הקונפדרציה — כל זאת לפני מותו בגיל 47.

הבן הוריש את רוב רכושו למוסד שלימים הפך לאוניברסיטת המדינה של פלורידה, אשר קראה על שמו את בניין המנהל הראשי בקמפוס טלהאסי.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
קטגוריה:התובעים הכלליים של פלורידה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מפלורידה
קטגוריה:אמריקאים שנולדו ב-1802
קטגוריה:אמריקאים שנפטרו ב-1880
אל נסלה

ממוזער|סלע אל נסלה בשנת 2021
**סלע אל-נסלה** הוא סלע הממוקם 50 ק"מ מדרום לתימא בערב הסעודית. אל נסלה הוא סלע אבן חול גדול המחולק לשתיים בצורה מדויקת, שני הסלעים המרכיבים אותו עומדים על כנם. הצורה הכללית של הסלע נגרמה מסחף רוח ובליה כימית שהתאפשרה באמצעות התנאים הלחים בחלקו התחתון של הסלע. ההשערות הן כי הסלע הוא בן למעלה מ-400 שנים.

הסלע מתנשא לגובה של כ-6 מטרים וברוחב של 9 מטרים, ומכוסה בצדו הדרום-מזרחי בפטרוגליפים רבים.

## קישורים חיצוניים

## הערות שוליים

קטגוריה:ערב הסעודית: גאוגרפיה
מונורפיס

***מונורפיס*** (באנגלית: ***Monorhaphis***) הוא סוג מונוטיפי של ספוגיים צורניים מסוג זכוכנים (ראו ביוכימיה אלטרנטיבית). המין היחיד הוא מהסוג *Monorhaphis chuni*, ספוג הידוע ביצירת ספיקולה בסיסית ענקית אחת (GBS) כדי לעגן את הספוג במשקעים. ספיקולה (spicule) היא יסוד מבני בספוגים המשמש בתור שלד. המין תואר על ידי פרנץ איילהרד שולצה (Franz Eilhard Schulze) בשנת 1904 בדגימות שנאספו על ידי המשלחת הגרמנית לים העמוק בשנים 1898–1899. *מונורפיס* הוא גם הסוג היחיד במשפחת המונוטיפיים *Monorhaphididae*.

חמישה פרטים נוספים נאספו מעומקים של 1,100 עד 2,100 מטרים בשלושה מוקדים רחוקים זה מזה במערב האוקיינוס השקט. גילם נאמד ב-6,000 עד 18,000 שנים (טעות אומדן אפשרית של 1,000 שנה לכל כיוון) והם גדלו באופן רדיאלי בכ-140 מיקרומטר כל 1,000 שנים.  הצמיחה המוקדמת של הספיקולה הענקית היא דו-כיוונית, ולאחר מכן חד-כיוונית לכיוון הקודקוד.  הדגימות תיעדו גיאוכימיה של סיליקה במעמקי האוקיינוס במשך כל חייהם.

## קישורים חיצוניים

## הערות שוליים

קטגוריה:בעלי חיים שתוארו ב-1904
קטגוריה:טקסונים שתוארו בידי פרנץ איילהרד שולצה
קטגוריה:ספוגיים
גלא אבו אחמד

**גלא אבו אחמד** (באנגלית: **Gala Abu Ahmed**) היא חורבות מבצר עתיק הנמצא בתחתית הנילוס הצהוב, בצפון סודאן. המבנה, שגודלו 120 על 180 מטרים, ממוקם כ-110 ק"מ מערבית לנהר הנילוס. המבצר התגלה בשנת 1984 על ידי ארכאולוגים מאוניברסיטת קלן, והוא מיוחס לשלב הנפתני (Napatan) של ממלכת כוש, בתקופה שבין המאות ה-8 עד ה-4 לפנה"ס.

## היסטוריה והגילוי
המבצר נבנה בתקופת ממלכת כוש, כחלק ממערכת ההגנה והשליטה שלה באזורים המדבריים הרחוקים מעמק הנילוס. הוא שימש כנקודת תצפית, מחסן מסחרי ומבצר צבאי להגנה מפני שבטי המדבר. הגילוי התרחש בשנת 1984 במסגרת פרויקט B.O.S. (Besiedlungsgeschichte der Ost Sahara) של אוניברסיטת קלן, שחקר את ההיסטוריה של יישובי מזרח סהרה.

חפירות ארכאולוגיות נרחבות החלו בשנת 2002 במסגרת פרויקט SFB 389 ACACIA של האוניברסיטה, והמשיכו בשנים 2008–2009. החפירות חשפו מבנים אבנים, מערכות מים וממצאים ארכאולוגיים המצביעים על פעילות מסחרית ענפה ומגורים.

## ארכיטקטורה
המבצר בעל תוכנית טרפזית, עם קירות אבן בעובי של יותר מחמישה מטרים. הוא כולל:
* שער מזרחי וחצר קדמית: נחשפו בחפירות 2008–2009.
* מבנים עגולים (רוטונדות): שני מבנים עגולים, RUB1 ו-RUB2, הבנויים מבלוקי חולית גסים, ששימשו כנראה למטרות מגורים או אחסון.
* מערכת מים: בארות ומאגרי מים שהאפשרו קיום בקרבת בארות טבעיות באזור המדברי
* המבנה ממוקם בגדה הדרומית של ואדי חוואר, נחל יבש שהיה פעם זרוע מים ומשמש כקישור בין עמק הנילוס לאזורים הפנימיים של אפריקה.

## ממצאים ארכאולוגיים
החפירות הניבו מגוון ממצאים המעידים על חיי היומיום והמסחר:

שאריות בעלי חיים: 17,645 עצמות, בעיקר עזים וכבשים מקומיות, לצד בקר שהובא מעמק הנילוס. נוכחות גורים צעירים מצביעה על נוכחות אנשים בעלי מעמד גבוה.
כלי קרמיקה: שברי קרמיקה יוונית, כולל לקית'ים (Lekythoi), שהם הממצאים הדרומיים ביותר של קרמיקה יוונית בסודן.
ממצאים אחרים: תבליטי סלע (פטרוגליפים), חרוזי פאיינס, אלבסטר ומתכות.
מחקרים בוטניים: בדיקות ארכיאובוטניות חשפו שרידי צמחים מקומיים ומעובדים.

## משמעות
גלא אבו אחמד מייצג נקודה חשובה במערכת ההתיישבות והשליטה של ממלכת כוש במדבר, והוא משמש כאתר מחקר מרכזי להבנת המסחר, החקלאות וההגנה באזור זה. הוא מרוחק מהנילוס ומצביע על יכולת כושית להקים מבנים מורכבים בסביבה קשה. האתר נמצא כיום בתוך פארק לאומי ואדי הוואר.

קטגוריה:סודאן: היסטוריה
קטגוריה:סודאן: מבנים
סם ריברס

**סמואל רוברט ריברס** (באנגלית: **Samuel Robert Rivers**; 2 בספטמבר 1977 – 18 באוקטובר 2025) היה מוזיקאי וזמר אמריקאי, ששימש כבסיסט, זמר ליווי וממייסדי להקת הנו מטאל לימפ ביזקיט.

## ראשית חייו
ריברס נולד ב-2 בספטמבר 1977 בג'קסונוויל, פלורידה.

הוא החל את לימודיו בתיכון בישופ קני ובבית הספר לאמנויות ע"ש דאגלס אנדרסון בג'קסונוויל, פלורידה. כנער, ניגן בעיקר בגיטרה, ובהמשך עבר לבס.

## קריירה
### לימפ ביזקיט
ריברס פגש לראשונה את פרד דרסט בזמן שעבד בצ'יק-פיל-איי בקניון בג'קסונוויל. השניים החלו לשוחח, וגילו שהם חולקים תחומי עניין משותפים, ביניהם סקייטבורדינג ומוזיקה. הם החליטו להיפגש לג'אם סשן. ריברס, שכבר הפך לגיטריסט בס מוכשר, ניגן בגיטרה בס ודרסט לקח על עצמו את תפקיד הסולן. יחד עם כמה אנשים נוספים הם הקימו להקה זמנית בשם Malachi Sage.

כשהלהקה לא הצליחה, ריברס ודרסט החליטו לנסות שוב, הפעם בהצעתו של ריברס הצטרף ג'ון אוטו כמתופף. בשנת 1994 הקימו השלושה את לימפ ביזקיט. מאוחר יותר הצטרפו גם הגיטריסט בורלנד ו-DJ Lethal (ב-1996). ריברס היה החבר הצעיר ביותר בלהקה. כשהאלבום הראשון שלהם, *Three Dollar Bill, Y'all*, יצא, הוא היה רק בן 19.

בשנת 2015, דווח שריברס עזב את לימפ ביזקיט לאחר שאובחן כחולה במחלת דיסק ניוונית. עם זאת, ריברס גילה בשנת 2020 כי עזיבתו נבעה למעשה ממחלת כבד שנגרמה משתייה מופרזת. בהמשך הוא עבר השתלת כבד. בהיעדרו, תפקידי הבס בהופעות של הלהקה מולאו על ידי סמואל גרהרד וטסומי אוקאי.

### פרויקטים נוספים
ממוזער|ריברס מופיע ב-KROQ Weenie Roast 2019
לאחר שלהקת לימפ ביזקיט יצאה להפסקה, ריברס הפך למפיק עבור להקות מקומיות בג'קסונוויל. הוא הפיק את אלבומי הבכורה של Burn Season ו-The Embraced. ריברס הפיק גם עבור הלהקה Indorphine מאורלנדו.

בתחילת שנת 2009, ריברס התאחד עם להקת לימפ ביזקיט לסיבובי הופעות והקליט שני אלבומים נוספים עם הלהקה, *Gold Cobra* (יצא ב-2011) ו-Still* Sucks* (יצא ב-2021).

ריברס ניהל פרויקט נוסף עם סולן להקת Burn Season, דמיאן סטארקי, בלהקה בשם Sleepkillers, יחד עם אדם לטיף וסולן להקת Saliva, בובי אמרו, שהיה גם חבר מייסד ומתופף של להקת Burn Season. הם הוציאו לאור את אלבום הבכורה שלהם, הנושא את שם הלהקה, במרץ 2019.

הופעתו המוזיקלית האחרונה של ריברס הייתה עם לימפ ביזקיט בפסטיבל לידס באנגליה, ב-24 באוגוסט 2025.

## מותו
ריברס נפטר ב-18 באוקטובר 2025, בגיל 48. מותו הוכרז על ידי להקת לימפ ביזקיט ברשתות החברתיות. כשבוע לאחר מכן, נמסר כי סיבת המוות הרשמית היא דום לב.

## שיתופי פעולה
* מרילין מנסון בהשתתפות סם ריברס – "Redeemer" (מפסקול הסרט "מלכת הארורים")
* דייוויד דריימן בהשתתפות סם ריברס – "Forsaken" (מפסקול הסרט "מלכת הארורים")
* Black Light Burns בהשתתפות סם ריברס – "I Have a Need" (מתוך האלבום *Cruel Melody*)

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:ג'קסונוויל: אישים
קטגוריה:זמרים אמריקאים
קטגוריה:חברי להקות
קטגוריה:בסיסטים אמריקאים
קטגוריה:אמריקאים שנולדו ב-1977
קטגוריה:אמריקאים שנפטרו ב-2025
TSMC אריזונה

**TSMC אריזונה** הוא קומפלקס ייצור מוליכים למחצה בפיניקס, אריזונה, ארצות הברית, שנבנה על ידי TSMC. מפעלי ייצור השבבים שלה הם הראשונים שנבנו בארצות הברית. עם עלות של 165 מיליארד דולר שהובטחו, זוהי אחת ההשקעות הזרות הישירות הגדולות ביותר בייצור במדינה.

בשנת 2025, הודיע מנכ"ל TSMC, סי. סי. ווי, כי עם השלמתו, ל-TSMC באריזונה יהיה אשכול "ג'יגה-פאב" המורכב משישה מפעלים, שני מתקני אריזה מתקדמים ומרכז מחקר ופיתוח. נכון לשנת 2025, המפעל הראשון הושלם ומייצר שבבים באורך ארבעה ננומטר (ננומטר). ייצור שבבים באורך 3 ננומטר ו -2 ננומטר מתוכנן לשנים 2028 ו-2029, בהתאמה.

## היסטוריה
ממוזער|FAB 21 בבנייה בפניקס, אריזונה בנובמבר 2023
בשנת 2020, TSMC הכריזה על מפעל מתוכנן *(Fab 21)* בפניקס, אריזונה, שנועד להתחיל בייצור עד 2024 בקצב של 20,000 פרוסות ופלים לחודש. באותו זמן, TSMC הכריזה כי תביא את תהליך ה 5 nm המתקדם שלה למתקן באריזונה, שנוי משמעותי מהנוהג הקודם שלה להגביל מפעלים אמריקאים לטכנולוגיות ישנות . המפעל באריזונה הוערך שלא יהיה פעיל במלואו עד 2024, כאשר תהליך ה-5nm צפוי להיות מוחלף על ידי תהליך ה-3 nm של TSMC כטכנולוגיה העדכנית ביותר. בהשקה, הוא היה צפוי להיות המפעל המתקדם ביותר בארצות הברית. TSMC תכננה להוציא 12 מיליארד דולר על הפרויקט במשך שמונה שנים, החל משנת 2021. TSMC טענה שהמתחם ייצור 1,900 משרות.

בדצמבר 2022, TSMC הודיעה על תוכניותיה לשלש את השקעתה במפעלים באריזונה בתגובה למתיחות הגוברת בין ארצות הברית לסין ולשיבוש שרשרת האספקה שהוביל למחסור בשבבים. באותו חודש, TSMC הצהירה כי היא נתקלת בבעיות עלויות משמעותיות, מכיוון שעלות בניית מבנים ומתקנים בארצות הברית גבוהה פי ארבעה עד חמישה ממה שיעלה מפעל זהה בטייוואן (בשל עלויות גבוהות יותר של עבודה, בירוקרטיה והכשרה), כמו גם קושי במציאת כוח אדם מוסמך (שעבורו היא שכרה עובדים אמריקאים ושלחה אותם להכשרה בטייוואן במשך 12-18 חודשים). עלויות ייצור נוספות אלו יגדילו את עלות השבבים של TSMC המיוצרים בארצות הברית לפחות ב-50 אחוז יותר מעלות השבבים המיוצרים בטייוואן. משרד המסחר האמריקאי הסכים מאוחר יותר לספק 6.6 מיליארד דולר במימון ישיר ועד 5 מיליארד דולר בהלוואות ל-TSMC לצורך הקמת מתקני ייצור מוליכים למחצה באריזונה במסגרת חוק השבבים והמדע.

באוקטובר 2024 נחשף כי הפיתוח סביב מפעלי TSMC ייקרא Halo Vista, שיפתח 3,500 דונם של שטחים הכוללים מסעדות, מלונות, דיור ופיתוח שימושים מעורבים אחרים. בנוסף, יוקם פארק מחקר וטכנולוגיה Sonoran Oasis שיסייע גם הוא בהקמת שרשרת האספקה ובטיפוח פיתוח חדשני, בדומה לאופן שבו פארק המדע Hsinchu עובד עבור TSMC בטייוואן.

ביולי 2025, ציין ווי כי החברה תאיץ את לוחות הזמנים של הייצור שלה במספר מתקני ייצור בעקבות השקעה נוספת של 100 מיליארד דולר באריזונה. הוא הצהיר כי השלמת אשכול "ג'יגאפאב" שיכלול שישה מתקנים יהווה 30 אחוזים מייצור המוליכים למחצה בקיבולת של 2 ננומטר ומעלה של TSMC במדינה.

## קישורים חיצוניים
* 

## הערות שוליים

קטגוריה:תעשיית השבבים
תומאס וורד אוסבורן

**תומאס וורד אוסבורן** (באנגלית: **Thomas Ward Osborn**; 9 במרץ 1833 – 18 בדצמבר 1898) היה קצין בצבא האיחוד, פקיד בלשכת המשוחררים, ציר בוועידת החוקה של פלורידה בשנת 1868, חבר הסנאט של פלורידה, ולבסוף חבר הסנאט של ארצות הברית מטעם מדינת פלורידה.

## ביוגרפיה
### ראשית חייו
אוסבורן נולד ב-9 במרץ 1833 בסקוטש פליינס שבניו ג'רזי, והיה בנם של ג'ון ואמיליה אוסבורן. בשנת 1842 עברה משפחתו לנורת' וילנה שבמדינת ניו יורק, שם עבד במשק המשפחתי עד שנת 1854. באותה שנה החל בלימודי הכנה למכללה, ובשנת 1860 סיים את לימודיו באוניברסיטת מדיסון (כיום אוניברסיטת קולגייט) שבהמילטון, ניו יורק.

לאחר סיום לימודיו עבד במשרד עורכי דין בעיר ווטרטאון, ניו יורק, והתקבל ללשכת עורכי הדין של ניו יורק בשנת 1861.

### שירותו הצבאי
אוסבורן כמעט ולא הספיק לעבוד בעריכת דין, כאשר פרצה מלחמת האזרחים האמריקנית. לאחר קרב בול ראן הראשון בשנת 1861, התגייס לצבא האיחוד בדרגת לוטננט משנה. הוא גייס ממחוז ג'פרסון שבניו יורק פלוגה לארטילריה קלה, שנודעה כ"פלוגה (או סוללה) D, רגימנט ראשון, ארטילריה קלה של ניו יורק".

יחידתו של אוסבורן שירתה בארמיית הפוטומק וזכתה לשבחים רבים. הוא קודם לדרגות קפטן, מייג'ור וקולונל. בדרגת מייג'ור שירת תחת פיקודו של מייג'ור גנרל אוליבר או. הווארד בקורפוס ה-11, ופיקד על אנשיו בהצטיינות — אף על פי שהקורפוס הובס בקרבות צ'אנסלורסוויל וגטיסברג.

בקרב גטיסברג פיקד אוסבורן על חטיבת הארטילריה של הקורפוס והשתתף בהגנת גבעת בית העלמין ב-2 ביולי 1863, כאשר עמדות האיחוד הותקפו על ידי כוחותיו של מייג'ור גנרל ג'ובל ארלי.

בהמשך הועבר אוסבורן לזירה המערבית יחד עם הווארד, ושירת כמפקח כללי כאשר מונה הווארד למפקד ארמיית טנסי. הוא הותיר תיאור מפורט של הצעדה אל הים של מייג'ור גנרל ויליאם שרמן.

### שיקום המדינה וקריירה פוליטית
לאחר תום שירותו הצבאי מונה אוסבורן לעוזר נציב בלשכת הפליטים, המשוחררים והאדמות הנטושות (Freedmen's Bureau) במסגרת תוכנית השיקום בדרום, וכיהן בתפקיד זה בפלורידה בשנים 1865–1866. במקביל עסק בעריכת דין והתיישב בטלהאסי בפלורידה.

אוסבורן היה חבר בוועידת החוקה המדינתית שגיבשה את חוקת פלורידה של 1868. לאחר מכן עבר לפנסקולה, שם נבחר לסנאט המדינתי.

זמן קצר לאחר מכן, עם השבת ייצוגה של פלורידה בקונגרס, נבחר אוסבורן לסנאט של ארצות הברית מטעם המפלגה הרפובליקנית, בעודו בשנות השלושים המוקדמות לחייו. הוא כיהן בין השנים 1868–1873. במהלך כהונתו נחשב לדמות מרכזית בקידום החקיקה שהובילה לחידוש בנייתו של אנדרטת וושינגטון, שהוקפאה מאז טרם המלחמה.

### בערוב ימיו
אוסבורן לא התמודד מחדש בבחירות של 1872. בשנת 1876 שימש כנציג רשמי של ארצות הברית בתערוכה המאה בפילדלפיה — היריד העולמי הרשמי הראשון שהתקיים בארצות הברית.

בשנות פרישתו עסק בעריכת דין ובכתיבה ספרותית בניו יורק, שם נפטר ב-18 בדצמבר 1898. אוסבורן נטמן בבית העלמין הילסייד שבעיר נורת' אדמס שבמסצ'וסטס.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מפלורידה
קטגוריה:אמריקאים שנולדו ב-1833
קטגוריה:אמריקאים שנפטרו ב-1898
כביש 3703

**כביש 3703** הוא כביש מקומי באזור השפלה בישראל, המחבר בין צומת באר טוביה על כביש 3 במזרח לבין מושב שתולים במערב. הכביש משרת את המועצה האזורית באר טוביה, שנמצאת בין הערים אשדוד במערב וקריית מלאכי במזרח. הכביש תוכנן בשנות ה-50 כדרך כפרית אך מאז הפך לעורק תנועה מרכזי בין יישובי האזור.

## מסלול
כביש 3703 מתחיל בצומת באר טוביה שעל כביש 3 בקריית מלאכי (כ-14 קילומטרים ממערב לכביש), במקום שבו הכביש נקרא גם "דרך יגאל הורוביץ". מצומת זו הכביש פונה מערבה ועובר דרך:

מושב באר טוביה - מושב אורות - מושב עזריקם - מושב שתולים.

## תאונות בכביש
כביש 3703 זכה לכינוי "**כביש הדמים**" בעקבות מספר תאונות דרכים קטלניות שהתרחשו בו לאורך השנים. בין התאונות הקשות שהתרחשו בכביש:

אוגוסט 2023 - תאונה קטלנית בקטע עזריקם-באר טוביה.

אוגוסט 2024 - תאונה הולך רגל סמוך לבאר טוביה.

מרץ 2025 - תאונה קטלנית בין רכב פרטי למשאית בכביש 3703 סמוך לבאר טוביה, בה נהרג נהג הרכב הפרטי בן 40, ונפצע נהג המשאית בן 27 באורח בינוני.

מאי 2025 - הולך רגל כבן 20 נהרג מפגיעת רכב בכביש סמוך למושב אמונים.

מאי 2025 - נער בן 14 נהרג בתאונת דרכים סמוך למושב אמונים.

בעקבות התאונות הקטלניות נערכו מאמצים לשיפור הבטיחות בכביש, כולל פגישות של ראשי המועצה האזורית באר טוביה עם שרת התחבורה לקידום פתרונות תחבורה אזוריים ושדרוג תשתיות.

## הערות שוליים

קטגוריה:קריית מלאכי: תחבורה
קטגוריה:מועצה אזורית באר טוביה
קטגוריה:ישראל: כבישים
כשאמות

"**כשאמות**" (ידוע גם בשם "**אל תשתול שושנים**") הוא שיר שכתבה המשוררת האנגלייה כריסטינה רוזטי, שתורגם לעברית על ידי לאה נאור, הולחן על ידי מוני אמריליו, והתפרסם בתחילת שנות ה-70 בביצועה של מירי אלוני.

## אודות השיר
המשוררת הוויקטוריאנית כריסטינה רוזטי כתבה את השיר "**When I am dead, my dearest**" ב-1848 בגיל 18, אם כי הוא פורסם רק ב-1862 בקובץ שיריה "שוק הגובלינים ושירים אחרים".רוזטי כתבה שירי אהבה ושירי ילדים, אבל מעולם לא נישאה ולא היו לה ילדים .

בשיר מבקשת רוזטי מאהובה לא לבזבז יותר מדי זמן באבל עליה לאחר מותה, ולהמשיך הלאה בחייו.

### תרגומה של נאור

נאור תרגמה את השיר בשנות ה-60, כאשר למדה אנגלית בכדי להתקבל לאוניברסיטה. בכדי לשפר את רמת האנגלית שלה, תרגמה נאור שירים של משוררים אנגליים, כאשר רוזטי הייתה בין המשוררים האהובים עליה, בגלל ההומור החכם והעצוב שניבט משיריה.

המלחין מוני אמיריליו, שראה את השיר, הלחין אותו והוא הוקלט לראשונה על ידי מירי אלוני באלבומה "מונה ליזה של המאה העשרים", שיצא לאור ב-1973 בהוצאת ישראדיסק.

### ביצועים נוספים
* הגר שקד שרה את השיר בתוכנית הטלוויזיה " אולפן זמר עם מוני אמריליו", ששודרה בערוץ הראשון, בשנת 1990.
* הזמרת עדנה גורן הקליטה את השיר באלבום "ערב קיץ ויונים, משירי מוני אמריליו", שיצא בשנת 2005 בהוצאת הד ארצי.
* הזמרת רוני דלומי ביצעה את השיר בפסטיבל ימי זמר בחולון, בשנת 2012.
* הזמרת דלית כהנא ביצעה את השיר בפסטיבל ימי זמר בחולון, בשנת 2025.

## לקריאה נוספת
* כריסטינה רוזטי, תרגום מאנגלית: גילי בר-הלל סמו, **שוק הגובלינים**, עוץ הוצאה לאור, 2018

## קישורים חיצוניים
* "אל תשתול שושנים", באתר הרשמי של לאה נאור
* 
* מילות השיר "When I am dead, my dearest" מאת כריסטינה רוזטי, באתר Poetry Foundation **(באנגלית)**

## הערות שוליים

קטגוריה:שירים באנגלית
קטגוריה:שירים בעברית
קטגוריה:שירים שתורגמו מאנגלית לעברית
קטגוריה:שירים שנכתבו על ידי לאה נאור
קטגוריה:שירים שהולחנו על ידי מוני אמריליו
קטגוריה:שירי מירי אלוני
קטגוריה:שירי עדנה גורן
קטגוריה:שירים על מוות
קטגוריה:שירים על פרחים
קפה צנטרל

ממוזער|עיצוב פנים קפה צנטרל (2010)
ממוזער|מודעת פתיחה די פרסה, 16 באפריל
[ממוזער|פרנצל [אליזבת, נסיכת בוואריה|וסיסי]]
[ממוזער|דמותו של [פטר אלטנברג באזור הכניסה]]
**קפה צנטרל** (גרמנית: **Café Central**) הוא בית קפה וינאי באינרה שטאדט, בבניין הבנק והבורסה לשעבר, הנקרא כיום פאלאס פרסטל על שם האדריכל שלו, היינריך פון פרסטל. זהו בניין בסגנון נאו-רנסאנס טוסקני.

## היסטוריה
בית הקפה נפתח בבנק-בזאר ב-16 באפריל 1876, על ידי יצרן הקפה ונצל פרוקל. פרוקל, אזרח וינה מאז 7 ביוני 1873, ניהל את העסק עד 15 בנובמבר 1890, וירש אותו קרל במברגר, עד אז המלצר הראשי הראשון במסעדת אדוארד זאכר.

בסוף המאה ה-19, בין היתר עקב הריסת קפה גרינשטיידל, הפך קפה צנטרל לאחד ממקומות המפגש החשובים ביותר לחיים אינטלקטואליים בווינה. בין האורחים הקבועים היו פטר אלטנברג, אלפרד אדלר, זיגמונד פרויד, אגון פרידל, הוגו פון הופמנסטל, אנטון קוה, אדולף לוס (שתכנן את מוזיאון בית הקפה), ליאו פרוץ, אוטפריד קז'יאנובסקי ואלפרד פולגר. הסופרים ארתור שניצלר, רוברט מוסיל ושטפן צווייג היו גם הם אורחים תכופים וכך גם אדולף היטלר. לקוחות בולטים נוספים, בעיקר סביב השנה 1913 היו יוסיפ ברוז טיטו ויוסיף סטלין.

המקום נסגר בשנת 1943 לאחר שהאולם בעל העמודים נהרס חלקית. בשנת 1975, השנה בה הוכרז כאנדרטה היסטורית, שופץ ארמון פרסטל והקפה נפתח מחדש. המקום שופץ שוב בהרחבה בשנת 1986. כיום, קפה צנטרל הוא גם אטרקציה תיירותית וגם בית קפה ביתי המשגשג על המוניטין של עברו הספרותי.

## בתרבות
אנקדוטה ידועה מספרת שראש ממשלת אוסטריה, היינריך קלאם-מרטיניק, כאשר נשאל על האפשרות של מהפכה ברוסיה, אמר: "מי יעשה את המהפכה הזו? אולי מר ברונשטיין מקפה צנטרל?". הכוונה הייתה ללאון טרוצקי, ששמו האמיתי היה ברונשטיין, שחי בווינה כמהגר מאוקטובר 1907 ועד תחילת מלחמת העולם הראשונה, שיחק שחמט באופן קבוע בצנטרל ועיין בעיתונים המקומיים והזרים הרבים שהיו זמינים בו. בשנת 1917, הפך טרוצקי למארגן המרכזי של מהפכת אוקטובר, שהעלתה את הבולשביקים לשלטון תחת הנהגתו של ולדימיר לנין. זמן קצר לאחר מכן, טרוצקי גם ייסד את הצבא האדום, שכבש את וינה כמעט 28 שנים מאוחר יותר.

עד 1938, נקרא בהומור בית הקפה בצחוק בשם "האקדמיה לשחמט", שכן נוסף לאורחים השונים ששיחקו בו כמעט מדי יום, ביקרו בו בקביעות עם אמני שחמט רבים בעלי שם עולמי ביקרו בו בקביעות.

בית הקפה היה גם מקום מפגש קבוע של חברי החוג הווינאי.

על פטר אלטנברג נאמר שכאשר אינו נמצא בקפה, הוא בדרכו לשם. נאמר שהוא גם ציין את בית הקפה ככתובת ביתו ולשם נשלח הדואר שלו.

הסופר אלפרד פולגר כתב בספרו **התיאוריה של קפה צנטרל**:

"הצנטרל אינו בית קפה כמו בתי קפה אחרים, אלא השקפת עולם... תושביו הם ברובם אנשים ששינאתם לאנושות עזה כמו תשוקתם לאנשים, שרוצים להיות לבד אך זקוקים לחברה כדי לעשות זאת... אורחי הצנטרל מכירים, אוהבים ובזים זה לזה... שם ישנם אנשים יצירתיים שלא יכולים לחשוב על דבר בצנטרל, ובכל מקום אחר הרבה פחות..."

## ספרות
* אנדראס אוגוסטין: אוצר קפה צנטרל. סודותיו של בית קפה מפורסם. המלונות המפורסמים ביותר בעולם, מהדורה שלישית, 2007, .
* קורט-יורגן הרינג (עורך): בית הקפה הווינאי. אינסל, פרנקפורט/מ. 2002, .
* ארנסט וולפרם מרבו (עורך): קפה צנטרל. מולר, וינה 1989, .

## ראו גם
* קפה גרינשטיידל

## קישורים חיצוניים

## הערות שוליים

קטגוריה:אינרה שטאדט
קטגוריה:וינה: מבנים
קטגוריה:בתי קפה
הנשים של דוקטור טי

**הנשים של דוקטור טי** (באנגלית: **Dr. T & the Women**) הוא סרט קולנוע אמריקאי משנת 2000 בבימויו של רוברט אלטמן, עם ריצ'רד גיר, פארה פוסט והלן האנט בתפקידים הראשיים.

ריצ'רד גיר היה מועמד לפרס סטלייט לשחקן הטוב ביותר בסרט קומדיה או מוזיקלי.

הסרט צולם ברובו בדאלאס והעלילה היא אודות גינקולוג מצליח שרוב עולמו הוא נשים והוא עמוס בבעיות אישיות.

רוברט אלטמן היה מועמד לפרס אריה הזהב בפסטיבל הסרטים של ונציה.
## תקציר העלילה
ד"ר סאליבן "סאלי" טראוויס המכונה דוקטור טי (ריצ'רד גיר) הוא גינקולוג מצליח ומפורסם בדאלאס ומרפאתו הומה נשים מהמעמד הגבוה. מזכירתו קרוליין (שלי לונג) מנסה לעגוב עליו כל הזמן. הוא נשוי לקייט (פארה פוסט) ואב לדידי (קייט הדסון) וקוני (טארה ריד).

בזמנו החפשי הוא עוסק בצייד עם חבריו הרלן (רוברט הייז), אלי וביל ובמשחק גולף.

הוא נאלץ לשכן בדירתו את גיסתו פגי (לורה דרן) עם שלושת בנותיה. פגי היא שתיינית שזה עתה התגרשה.

קייט סובלת מבעיה נפשית, מתרחקת ממנו ומסרבת לקיים אתו יחסים. לאחר שהיא מתפשטת בפומבי היא מאושפזת במוסד לחולי נפש והפסיכיאטרית ד"ר הרפר (לי גרנט) מספרת לו שהיא סובלת מ"תסמונת הסטיה" שבה היא חוזרת לילדות ונמנעת מיחסי מין כדי לשמר את בתוליה. היא אומרת לו שהטיפול בה יהיה ממושך ורצוי שתישאר במוסד. עם הזמן מבקשת קייט להתגרש.

דידי, העובדת כמעודדת בקבוצת הפוטבול של דאלאס, עומדת להתחתן. היא הזמינה את חברתה הטובה מרילין (ליב טיילר) לחתונתה כשושבינה. בתו השנייה קוני, מגלה לו לדאבונו כי בין דידי ומרילין יש יחסים לסביים.

במגרש הגולף הוא פוגש את מדריכת הגולף ברי דייוויס (הלן האנט) ומתפתח ביניהם רומן.

בעת החתונה פורצת סופה וכולם בורחים. דידי בורחת ונצמדת למרילין ולא לחתן המיועד.

דוקטור טי המיואש מגיע לברי בגשם שוטף ומבקש ממנה שתצטרף אליו לנסיעה לכל מקום שתרצה. היא מסרבת ומיואש הוא חוזר למכוניתו בזמן הסופה ונוסע לכיוון מקסיקו. הוא נקלע לסופת טורנדו והמכונית מתרסקת. בבוקר הוא מתגלה על ידי שלוש בנות מקסיקניות שלוקחות אותן לכפרן שם הוא מתכבד ליילד אישה הכורעת ללדת. יוצא ולד זכר בריא והדוקטור שמח וחוזר לעצמו במה שהוא יודע הכי טוב להיות - רופא נשים ומיילד.

## צוות השחקנים

## קישורים חיצוניים

*קדימון לנשים של דוקטור טי, באתר יוטיוב
*מאחורי הקלעים של הסרט, באתר יוטיוב

קטגוריה:סרטי 2000
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה רומנטית
קטגוריה:סרטי להט"ב אמריקאיים
קטגוריה:סרטים על רפואה
קטגוריה:סרטי רוברט אלטמן
לקטיו דיווינה

[ממוזער|איור המתאר את ארבעת שלבי "לקטיו דיווינה" ב[לטינית: קריאה איטית בכתבי הקודש, מדיטציה, תפילה והרהור.]]
בנצרות המערבית, "**לקטיו דיווינה**" (בלטינית: **Lectio Divina**; בתרגום לעברית: "קריאה אלוהית") היא שיטה של הגות ופרשנות לכתבי הקודש הנוצריים הנהוגה בעיקר במנזרים. השיטה נועדה לחזק ולהעמיק את האמונה הנוצרית.

## שיטת הלימוד
שיטת הלימוד "לקטיו דיווינה" כוללת ארבעה שלבים: קריאה איטית בכתבי הקודש, מדיטציה, תפילה והרהור. תחילה קוראים קטע מכתבי הקודש, לאחר מכן מתעמקים במשמעותו באמצעות מדיטציה, ולאחר מכן מתקיימת תפילה והרהור על תוכן הכתובים, במטרה להגיע לתובנות רוחניות ולעבודה פנימית.

המטרה העיקרית בשיטת "לקטיו דיווינה" איננה פרשנות של כתבי הקודש אלא התבוננות והתעמקות במשמעותם לאור חיי ישו והעמקת האמונה הנוצרית. לדוגמה, בספר הבשורה על פי יוחנן פרק י"ד פסוק כ"ז, ישו אומר: . גישה פרשנית יכולה להתמקד בסיבה לאמירה זו במהלך הסעודה האחרונה, ובקשר שלה לסיפורים אחרים בברית החדשה. לעומת זאת, בשיטת "לקטיו דיווינה" התלמיד קורא את הפסוק, ואז "נכנס לדמות" ומרגיש כאילו ישו מדבר אליו אישית ומברך אותו, במקום "לנתח" את דבריו. על פי המסורת הנוצרית, שיטת לימוד זו מובילה להבנה טובה יותר של הברית החדשה ולהרגשת התקרבות לאל.

מזמורי תהילים מתאימים במיוחד לתרגול "לקטיו דיווינה" בזכות הלשון הלירית שלהם, ומאמינים רבים חשים כי הם שומעים את קולו של אלוהים כשהם קוראים בהם ומהרהרים בתוכנם.

## היסטוריה
המלומד הנוצרי אוריגנס פיתח את השיטה במאה ה-3, ולאחריו השתמשו בה גם אמברוזיוס ואוגוסטינוס.

תרגול "לקטיו דיווינה" אופייני לאורח החיים של המסדר הבנדיקטיני, שם הוא נהוג מאז המאה ה-6, בה קבע בנדיקטוס מנורסיה, מייסד המסדר, כי נזירי המסדר חייבים ללמוד את כתבי הקודש לפי שיטה זו במשך מספר שעות בכל יום, לצד זמנים שהוקצו לתפילה משותפת, לתפילה פרטית ולעבודה.

ארבעת השלבים הפורמליים הוגדרו במאה ה-12 על ידי מסדר הקרטוזיאנים. האפיפיור בנדיקטוס השישה עשר הדגיש את חשיבות השיטה בנאומיו ב-2005 ו-2007.

שיטת "לקטיו דיווינה" היא חלק מתוכנית הלימוד השנתית "תרגילים רוחניים".

במהלך השנים נכתבו מספר ספרים המסבירים כיצד להשתמש בשיטה, ובמאה ה-21 נפוצו גם יישומים המקלים על משתמשיה.

## קישורים חיצוניים

## הערות שוליים

קטגוריה:תאולוגיה נוצרית